stanford-oval/wikipedia huggingface dataset:
וודי גאת'רי
מורשתו המוזיקלית > שירים יהודיים

אמה של מרג'ורי מזי"א, אשתו השנייה של גאת'רי, עליזה גרינבלאט, הייתה משוררת יידיש ידועה. הוריה של מרג'ורי לא היה מרוצים בתחילה מנישואיה לנוצרי קומוניסט, אך במשך הזמן נקשרה ידידות אמיצה בין גאת'רי לחמותו היהודייה, שהתגוררה מול בית משפחת גאת'רי בברוקלין בשנות הארבעים. גאת'רי וגרינבלאט דנו לעיתים קרובות בפרויקטים האומנותיים שלהם, וביקרו זה את יצירתו של זו. הם מצאו שפה משותפת באהבתם המשותפת לתרבות ולצדק חברתי, למרות הרקעים השונים שלהם. שיתוף הפעולה ביניהם פרח בשנות ה-40 בברוקלין, היכן שהתרבות היהודית הייתה קשורה במוזיקה, מחול מודרני, שירה, ופעילות פוליטית אנטי-פשיסטית, פרו-פועלית, וסוציאליסטית. גאת'רי קיבל השראה לכתוב שירים מתוך מערכת היחסים הזו. הוא זיהה את בעיותיהם של היהודים עם אלה של עמיתיו האוקלהומיים, ועם אלה של קהילות מדוכאות נוספות.
מילות השירים הללו התגלו לאחר מותו על ידי בתו נורה, והולחנו והוקלטו על ידי קבוצת הכלייזמרים היהודים "כלייזמטיקס", ויצאו במסגרת האלבום "Woody Guthrie's Happy Joyous Hanukkah" ב-2007. בנוסף, הוציאו ה"כלייזמטיקס" גם את "Wonder Wheel – Lyrics by Woody Guthrie", אלבום שמכיל שירים עם מילים רוחניות שנכתבו על ידי גאת'רי והולחנו על ידי הלהקה. האלבום, שהופק על ידי דני בלום, זכה בפרס גראמי בקטגוריית האלבום הטוב ביותר במוזיקת עולם עכשווית.
מורשתו המוזיקלית > מחלוקת זכויות היוצרים

על כתב היד של "הארץ הזו היא הארץ שלך" כתב גאת'רי:
שיר זה מוגן בזכויות יוצרים בארצות הברית תחת הגנת זכויות היוצרים מס' #154085, לתקופה של 28 שנים, וכל מי שיתפס שר אותו ללא אישור שלנו, יהיה חבר די טוב שלנו, כי אנחנו לא שמים קצוץ. פרסמו אותו. כתבו אותו. שירו אותו. ריקדו אותו. עשו לו יודל. אנחנו כתבנו אותו, זה כל מה שרצינו לעשות.
כיום מספר ארגונים שונים טוענים לזכויות יוצרים על רבים מהשירים של גאת'רי.
כשאתר ההומור "ג'יבג'אב" פרסם פרודיה על "הארץ הזו היא הארץ שלך", במטרה להגיב על הבחירות לנשיאות ארצות הברית 2004, ניסתה "Ludlow Music" להוריד את הפרודיה בטענה שהיא פוגעת בזכויות היוצרים שלהם. "ג'יבג'אב" תבעו בחזרה, וטענו כי הפרודיה שלהם חוסה תחת הגנת השימוש ההוגן, כשקרן החזית האלקטרונית פועלת מטעמם. במסגרת מחקרם על המקרה הם מצאו כי השיר פורסם לראשונה על ידי גאת'רי ב-1945, אולם נרשם לזכויות יוצרים רק ב-1956. משמעות הדבר היא שכש"Ludlow Music" ביקשו לחדש את זכויות היוצרים על השיר ב-1984, הם איחרו ב-11 שנים, והשיר היה כבר למעשה ברשות הציבור מ-1973 (28 שנים ממועד הפרסום הראשון).
השפעתו והכרה לאחר המוות

אף על פי שעבודתו של גאת'רי מעולם לא זיכתה אותו בפרסים במהלך חייו, ב-1988 נכנס גאת'רי ל"היכל התהילה של הרוק אנד רול", וב-2000 זכה בפרס גראמי למפעל חיים.
ב-1987 נבחר שירו "Roll on Columbia" לשיר הפולק הרשמי של מדינת וושינגטון, וב-2001 נבחר שירו "גבעות אוקלהומה" ("Oklahoma Hills") לשיר הפולק הרשמי של אוקלהומה.
ב-26 בספטמבר 1992 העניק לו "מנזר השלום", מרכז רוחני רב-דתי משרבורן, מסצ'וסטס, את פרס האומץ המצפוני על פעילותו החברתית ואומנותו המוזיקלית, אשר הביאו לידי ביטוי את מצוקותיו של האדם הפשוט.
ב-1997 נכנס גאת'רי ל"היכל התהילה של המוזיקה באוקלהומה".
ב-26 ביוני 1998, כחלק מסדרת "האגדות של המוזיקה האמריקאית", הוציא שירות הדואר האמריקאי 45 מיליון בולים בשווי 32 סנט לכבודם של אגדות הפולק לדבלי, גאת'רי, סוני טרי וג'וש וייט.
ביולי 2001 החלה גלריית CB's ב־CBGB שבניו יורק לארח מופע שנתי לכבוד יום הולדתו של גאת'רי. אירוע זה הועבר ל-"Bowery Poetry Club" ב-2007 לאחר שגלריית CB's ומועדון האם שלה CBGB נסגרו. המופע האחרון בסדרת המופעים השנתית הזו נערך ב-14 ביולי 2012, יום השנה ה-100 להולדתו.
ב-2005 להקת הפאנק הבוסטונית "דרופקיק מרפיז" הקליטה את השיר "I'm Shipping Up to Boston". מילות השיר הן מפואמה שנכתבה על ידי גאת'רי, והמנגינה הולחנה על ידי הלהקה. השיר יצא במסגרת אלבומם "The Warrior's Code", וזכה לתהילה כשנעשה בו שימוש במסגרת פסקול הסרט "השתולים" ב-2006.
כמו כן ב-2006 נכנס גאת'רי ל"היכל התהילה של אוקלהומה", וב-27 באפריל 2007 נכנס ל"היכל התהילה של אוקמה", עיר הולדתו.
ב-10 בפברואר 2008 זכתה "The Live Wire: Woody Guthrie in Performance 1949", הקלטה חיה נדירה שיצאה בשיתוף עם "קרן וודי גאת'רי", בפרס גראמי בקטגוריית "האלבום ההיסטורי הטוב ביותר".
פחות משנתיים לאחר מכן, היה גאת'רי שוב מועמד באותה קטגוריה עם יציאתו של "My Dusty Road" ב"ראונדר רקורדס".
באפריל 2012, בשנת ה-100 להולדתו, ערך "מוזיאון גראמי" שבוע מחווה לגאת'רי. "היכל התהילה של הזמרים-יוצרים" ערך שבוע מחווה משלו ביוני.
ב-10 ביולי 2012 הוציא ה"סמית'סוניאן-פולקוייז" את "Woody at 100: The Woody Guthrie Centennial Collection", אוסף שכלל ספר בן 150 עמודים, לצד שלושה תקליטורים המכילים 57 שירים של גאת'רי. האוסף הכיל גם 21 הופעות שלא פורסמו ושישה שירים מקוריים שלא שוחררו מעולם, כולל הקלטותיו הראשונות הידועות מ-1937, שהתגלו רק לאחרונה. האוסף זכה לשתי מועמדויות בפרסי גראמי.
השפעתו והכרה לאחר המוות > רומן

"House Of Earth", רומן אבוד שנכתב על ידי גאת'רי ב-1947, יצא לאור ב-5 בפברואר 2013 על ידי בית ההוצאות "הארפר", תחת חותמת ההוצאה של ג'וני דפ, "Infinitum Nihil". הספר נערך על ידי דאגלס ברינקלי, וכולל הקדמה מאת דפ. גאת'רי ככל הנראה לא היה מסוגל להוציא את הרומן לאור בחייו. הספר מספר על זוג שבנה בית שעשוי מחימר ואדמה כדי להגן עליו מפני מזג האוויר האכזרי של "אגן האבק". הספר מכיל חומר מיני בוטה, שאולי תרם לחוסר יכולתו של גאת'רי להביא להוצאתו לאור.
דיסקוגרפיה נבחרת

הפריטים כאן מפורטים לפי שנת הפרסום האחרונה, ולא שנת ההקלטה המקורית.
1940: Dust Bowl Ballads
1972: Greatest Songs of Woody Guthrie
1987: Columbia River Collection
1988: Library of Congress Recordings
1989: Folkways: The Original Vision (Woody and Leadbelly)
1989: Woody Guthrie Sings Folk Songs
1990: Struggle
1991: Cowboy Songs on Folkways
1991: Songs to Grow on for Mother and Child
1992: Nursery Days
1994: Long Ways to Travel: The Unreleased Folkways Masters, 1944–1949
1996: Almanac Singers
1996: Ballads of Sacco & Vanzetti
1997: This Land Is Your Land, The Asch Recordings, Vol.1
1997: Muleskinner Blues, The Asch Recordings, Vol.2
1998: Hard Travelin', The Asch Recordings, Vol.3
1999: Buffalo Skinners, The Asch Recordings, Vol.4
2005: Folkways: The Original Vision (Woody and LeadBelly)
2005: The Very Best of Woody Guthrie
2007: The Live Wire: Woody Guthrie in Performance 1949
2009: My Dusty Road
2012: Woody at 100: The Woody Guthrie Centennial Collection
בית ילדותו של גאת'רי באוקמה, אוקלהומה, ארצות הברית (1979)
גאת'רי, 1943
ג'יימס ד'ארסי

| --- | --- |

 לידה:  24 באוגוסט 1975 (בן 49) פולהאם, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1996
 מקום לימודים:  האקדמיה למוזיקה ולאמנויות הדרמה של לונדון  קרייסט'ס הוספיטל 
 פרופיל ב-IMDb
 
ג'יימס ד'ארסי (באנגלית: James D'Arcy; שמו המקורי סיימון ריצ'רד ד'ארסי; נולד ב-24 באוגוסט 1975) הוא שחקן אנגלי. תפקידו הידוע ביותר הוא אדווין ג'רוויס, משרתו של הווארד סטארק, בסדרת הטלוויזיה "הסוכנת קרטר".
ביוגרפיה

ג'יימס ד'ארסי נולד באמרשם שבמחוז בקינגהאמשייר, וגדל בפולהאם שבלונדון. אביו נפטר כשהיה ד'ארסי צעיר, אמו קרוליין גידלה אותו ואת אחותו הצעירה שארלוט. יש לו בני משפחה באירלנד, אנגליה וסקוטלנד. ב-1991 עם סיום לימודיו בבית הספר "Christ's Hospital", נסע לאוסטרליה לשנה אחת, ועבד במחלקת הדרמה בבית ספר בפרת'. ניסיון זה גרם לו להתעניין במשחק. כשחזר ללונדון נרשם לבית ספר למשחק. למד במשך שלוש שנים באקדמיה למוזיקה ולאמנויות הדרמה של לונדון (LAMDA), וסיים את לימודי התואר ב-1995.
בתקופת לימודיו ב-LAMDA הופיע ד'ארסי בהפקות תיאטרון של "הרקולס", "כטוב בעיניכם", "דבש פרא", "The Freedom of the City" וב"שרלוק הולמס".
הופעותיו הראשונות בטלוויזיה היו בתפקידים קטנים בסדרות "עדות אילמת" (1996) ו"דיאל ופסקו" (1997). בהמשך הופיע בסרטי טלוויזיה כגון בתפקיד ניקולס הותורן ב-"Bribery and Corruption" מאת רות רנדל (1997), לורד צ'שיר בסרט "הרוח מטירת קאנטרוויל" (1997) וג'ונתן מייבורי ב"בית הקרח" (1997). עוד ב-1997 שיחק בתפקיד בליפיל במיני סדרה "קורות טום ג'ונס". ב-1999 השתתף בסרט הדרמה "The Trench" על אודות מלחמת העולם הראשונה, וכן בסרט "מלון פרדיסו".
החל משנת 2001 ד'ארסי מופיע בתפקידים גדולים יותר. הוא שיחק בתפקיד הראשי במיני סדרה "לב המורד" (2001), כניקולס בסרט "ניקולס ניקלבי" (2001), וכג'ייק מארטל ב-"Revelation" (2001). ב-2002 גילם את דמותו של שרלוק הולמס הצעיר בסרט הטלוויזיה "Sherlock: Case of Evil". ב-2003 שיחק כברנבי קספיאן בסרט "על נשיקה ותשוקות", וגילם את ג'ים קאדון בסדרה "P.O.W.". להכרה רחבה זכה כשגילם את טום פולינגס בסרטו של פיטר ויר "אדון ומפקד: הצד הרחוק של העולם" (2003).
ד'ארסי שיחק בסרטי אימה בתפקיד האב פרנסיס ב"מגרש השדים: ההתחלה" (2004), כריצ'רד פאוול בסרט "An American Haunting" (2005) וב-"Rise: Blood Hunter" (2007). בנוסף הופיע בטלוויזיה בתפקיד דרק קטרינג בסדרה "פוארו" בפרק "The Mystery of the Blue Train" (2005), וכג'רי בורטון בסדרה "מארפל" בפרק "The Moving Finger". הוא גילם את דמותו של טיבריוס סמפרוניוס גרקכוס בסדרה "רומא העתיקה: עלייתה ונפילתה של אימפריה" (2007), ושיחק בתפקיד טובי קליפורד ב-"Fallen Angel" (2007) ובתפקיד טום ברטרם בהפקה של ITV ל"מנספילד פארק" (2007).
הוא השתתף בתסכיתי דרמה ברדיו ה-BBC כמו "טס לבית דרברוויל" מאת תומאס הרדי, "דרקולה" של ברם סטוקר וב-"The Crowded Street" מאת ויפריד הולטבי. בסדרה "וידוייה הסודיים של זונת צמרת" גילם את דמותו של דנקן אטווד, המו"ל של בל.
ב-2011 גילם את המלך אדוארד השמיני בסרט "וואליס ואדוארד" שביימה מדונה. ב-2012 שיחק בסרט העצמאי "ענן אטלס" וגילם את רופוס סיקסמית' הצעיר והמבוגר וכן את האח ג'יימס ואת הארכיביסט. עוד באותה שנה שיחק בתפקיד כוכב "פסיכו", אנטוני פרקינס בסרט "היצ'קוק".
ב-2013 שיחק בתפקיד אריק זימיט בסרט "After the Dark". בסרט הוא מגלם פרופסור לפילוסופיה שעושה ניסוי מחשבתי על אפוקליפסה גלובלית, יחד עם תלמידיו ביום האחרון ללימודיהם. ב-2014 שיחק בעונה השנייה של הסדרה "ברודצ'רץ'" בתפקיד לי אשוורת', חשוד ברצח שתי ילדות.
בשנים 2015–2016 השתתף בסדרת הטלוויזיה "הסוכנת קרטר" של אולפני ABC, כחלק מ"היקום הקולנועי של מארוול", בתפקיד אדווין ג'רוויס, משרתו הנאמן של הווארד סטארק. ד'ארסי שב לגלם את הדמות בהופעת קמע בסרט "הנוקמים: סוף המשחק". בשנת 2016 הוא שיחק בסרט "גרניקה".
בשנת 2020 הוא לראשונה ביים סרט - "תוצרת איטליה".
הגירה שלילית

מאזן הגירה במדינות העולם לשנת 2016 (כחול - מאזן הגירה חיובי; כתום - מאזן הגירה שלילי; ירוק - יציבות)
הגירה שלילית או מאזן הגירה שלילי הוא מצב שבו מספר המתגוררים במקום מסוים הולך ופוחת, משום שמספר העוזבים גדול יותר מממספר המצטרפים המגיעים מבחוץ להתגורר במקום זה.
לרוב מדובר במצב שבו צעירים רבים אינם רואים את עתידם במקום ובוחרים לעזוב למקום אחר. לרוב זהו תהליך המגביר את עצמו עם הזמן ולכן קשה לטיפול. ככל שהמצב במקום מתדרדר, המקום הופך לפחות אטרקטיבי ולכן תושבים נוספים מעוניינים לעזוב אותו ולפיכך גורמים להתדרדרות נוספת במצב ולהגברת ההגירה השלילית. כיוון שהעוזבים הם לרוב צעירים בעלי משפחות צעירות, התופעה גוררת סגירת מוסדות לימוד והזדקנות של המקום. שיאה של הגירה שלילית יכולה להתבטא בנטישה כוללת ויצירת עיר רפאים.
אחד הגורמים שיכולים לעצור או לסתור הגירה שלילית הוא תחושת לוקל-פטריוטיזם (תחושת שייכות וגאווה במקום ורצון להילחם ולתרום למענו).
סיבות להגירה שלילית

יוקר המחיה גורם לכך שילידי המקום מתקשים לרכוש בו דירה או לקיים רמת חיים רצויה. כאשר חודרים למקום גורמים בעלי ממון המשנים את אפיו נקראה התהליך ג'נטריפיקציה
תחושת ביטחון אישי ירודה עקב פשע או טרור, דוחפת בעלי יכולת ובעיקר צעירים משכילים ובעלי משפחות החוצה מהמקום
אבטלה, חוסר מקורות תעסוקה וקושי להתפרנס באזור באופן מותאם לרמת החיים הרצויה
ירידה כללית ברמת השירותים והמחיה, עקב ניהול לא תקין למשל, יכולה לגרום למעבר מי שידו משגת למקום בו רמת השירותים גבוהה יותר
שינוי תרבותי, למשל כתוצאה מהגירה אל המקום, שמשנה את אפיו, גורמת לאלו שהתרבות החדשה אינה מתאימה להם לעזוב
תדמית שלילית או סטיגמה חברתית על המקום
זיהום אוויר וסכנות בריאותיות אחרות
בליה עירונית
בטווחי זמן גדולים ניתן לדבר גם על שינוי אקלים, המניע תהליך של הגירה
הערות שוליים

↑  ג'נטריפיקציה בארץ ובעולם - המדריך השלם לשנת 2024, באתר Nadlancenter, ‏2022-01-18
IRobot

| --- | --- |


 נתונים כלליים
 בורסה:  נאסד"ק (9 בנובמבר 2005–IRBT) 
 מייסדים:  רודני ברוקס, Colin Angle, הלן גריינר 
 תקופת הפעילות:  1990–הווה (כ־35 שנים) 
 מיקום המטה:  בדפורד 
 ענפי תעשייה:  רובוטיקה 
 מוצרים עיקריים:  רובוט ביתי, רובוט צבאי 
  
 www.irobot.com
 
Roomba 805 על תחנת טעינה
iRobot Corporation היא חברת טכנולוגיה אמריקאית שמתכננת ובונה רובוטים לשימוש ביתי. היא נוסדה ב-1990 על ידי שלושה חברים במעבדת הבינה המלאכותית של MIT, שעיצבו רובוטים לחקר החלל והגנה צבאית.  מוצרי החברה כוללים מגוון שואבי אבק ביתיים אוטונומיים ( Roomba), מגבי רצפה (Braava), ומכשירי ניקוי אוטונומיים נוספים.
iRobot מכרה יותר מ-30 מיליון רובוטים ביתיים, ופרסה יותר מ-5,000 רובוטי הגנה ואבטחה, נכון לשנת 2020.
באוגוסט 2022, Amazon. הודיעה על כוונתה לרכוש את iRobot תמורת 1.7 מיליארד דולר. העסקה כפופה לאישור רגולטורי, והיא עומדת בפני חקירה של נציבות הסחר הפדרלית של ארצות הברית (FTC) והנציבות האירופית. ביולי 2023, אמזון הפחיתה את מחיר ההצעה ל-1.42  מיליארד דולר לאחר ש-iRobot גייסה 200 מיליון דולר חוב חדש למימון הפעילות שלה.
היסטוריה

iRobot נוסדה בשנת 1990 על ידי רודני ברוקס, קולין אנגל והלן גריינר לאחר שעבדו במעבדת הבינה המלאכותית של MIT .
בשנת 1998, החברה קיבלה חוזה מחקר DARPA שהוביל לפיתוח ה־PackBot .
בספטמבר 2002, חשפה iRobot את ספינת הדגל של הרובוטים הביתיים שלה, ה-Roomba, שנמכרה במיליון יחידות עד 2004.
iRobot החלה להיסחר בנאסד"ק בנובמבר 2005, תחת סמל הטיקר IRBT.
ב-17 בספטמבר 2012, iRobot הודיעה כי רכשה את Evolution Robotics, יצרנית לניקוי רצפות אוטומטית.
בפברואר 2016, iRobot הודיעה כי תמכור את עסקי הרובוטיקה הצבאיים שלה ל־Arlington Capital Partners, על מנת להתמקד יותר בשוק הביתי.
בנובמבר 2021, iRobot הודיעה כי רכשה את Aeris Cleantec AG, יצרנית מטהרי אוויר שווייצרית. iRobot החלה למכור מטהרי אוויר בעיצוב Aeris דרך המותג שלה בשנת 2022.
רובוטים ביתיים של iROBOT > Roomba

Roomba הוא רובוט ניקוי אבק אוטומטי שיצא לראשונה בשנת 2002. Roomba מופעל באמצעות סוללה נטענת, ודגמים רבים זמינים עם תחנת עגינה שאליה ה-Roomba אמור לחזור להיטען בתום מחזור הניקוי שלה. הרובוט עובד בשילוב עם אביזרים המשתמשים גם ב-IR וגם ב-RF .
רובוטים ביתיים של iROBOT > Braava

Braava הוא רובוט שטיפת הרצפה של iRobot, שנועד לעבוד על רצפות קשות. Braava משתמשת במטליות ניקוי חד פעמיות או מיקרופייבר לניקוי לח ו/או יבש. דגם ה-380t מגיע עם קוביית ניווט של ערוץ 4 NorthStar, המוצבת על משטח גבוה ומכוונת את הרובוט סביב האזור אותו הוא מנקה.
העיצוב היה ידוע בשם המנטה עד 2013. הוא פותח על ידי Evolution Robotics, אשר נרכשה על ידי iRobot בשנת 2012.
רובוטים ביתיים של iROBOT > Create

Create הוא רובוט לחובבי רובוטיקה שיצא ב-2007. Create מציעה למשתמשים את האפשרות לשנות או להתאים את פונקציות הרובוט באמצעות ניסויים עם האלמנטים הבסיסיים של הרובוטיקה וכן על ידי הוספת חיישנים, תפסנים, חיבורים אלחוטיים, מחשבים או חומרה אחרת.
ראו גם

שואב אבק רובוטי
בינה מלאכותית
בית חכם
הערות שוליים

↑  Eng, Dinah (August 14, 2014). "iRobot: From R2-D2 to practical robots."
↑  O'Brien, Matt (August 31, 2016). "iRobot CEO says vacuum cleaners clear path to robot future (אורכב 25.02.2017 בארכיון Wayback Machine)".
↑  "iRobot Reports Third-Quarter 2020 Financial Results". ארכיון מ-27 בינואר 2021. נבדק ב-24 באפריל 2021. {{cite web}}:  (עזרה)
↑  "IRobot awarded $3.3M to build new DARPA robot". www.bizjournals.com. נבדק ב-2021-02-04.
↑  "One Million Roombas". אורכב מ-המקור ב-2013-05-12. נבדק ב-2013-03-26.
↑  Kerr, Jolie (29 בנובמבר 2013). "The history of the Roomba". Fortune (באנגלית). נבדק ב-2021-02-04. {{cite web}}:  (עזרה)
↑  "IRobot Corporation: Our History". אורכב מ-המקור ב-2012-01-03. נבדק ב-2009-11-20.
↑  Amadeo, Ron (5 בפברואר 2016). "iRobot sells off military unit, will stick to friendlier consumer robots". Ars Technica. נבדק ב-5 בפברואר 2016. {{cite web}}:  (עזרה)
↑  "iRobot Acquires Air Purification Company, Aeris Cleantec AG". irobot.com. iRobot Corporation. 18 בנובמבר 2021. נבדק ב-1 במאי 2022. {{cite web}}:  (עזרה)
↑  "iRobot's new mop will jet around your bathroom floors".
| --- | --- |
בקרת זהויות :  ISNI: 0000 0004 0580 7073 
Braava 380t ניקוי לח
ורב רקורדס

| --- | --- |

 נתונים כלליים
 מייסדים:  נורמן גרנץ
 תקופת הפעילות:  1956–הווה (כ־69 שנים)
 חברת אם:  יוניברסל מיוזיק גרופ
 מיקום המטה:  סנטה מוניקה 
 ענפי תעשייה:  התעשייה הפונוגרפית 
  
 www.vervemusicgroup.com
 
ורב רקורדס (באנגלית: Verve Records) היא חברת תקליטים אמריקאית המתמחה במוזיקת ג'אז ובבעלות יוניברסל מיוזיק גרופ. החברה הוקמה על ידי המפיק נורמן גרנץ בשנת 1956. בין האמנים שהוציאו את אלבומיהם בחברה: קנונבול אדרלי, צ'ט בייקר, דונלד בירד, ביל אוונס, גיל אוונס, סטן גץ, אסטרוד ז'ילברטו, קרוואן, אנטוניו קרלוס ז'ובים, ארט טייטום, הרבי מאן וכן הוולווט אנדרגראונד וניקו.
היסטוריה

בפברואר 2025, החברה תשיק שירות מנוי פרימיום לתקליטי ויניל, שהחברים בו יקבלו גישה להקלטות נדירות ומהדורות מיוחדות מבוססות אנלוג.
הערות שוליים

↑  Thania Garcia, Music Industry Moves: Karol G Plots Benefit Charity Gala, ‘Con Cora Land’, Variety, ‏2025-01-21 (באנגלית אמריקאית)
| --- | --- |
בקרת זהויות :  LCCN: no2001018919  MusicBrainz: 4fb00dfd-7674-44c0-bf67-79daf8c61767  SUDOC: 183725298  VIAF: 135198222   WorldCat (עם VIAF): 135198222 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
רפי ביסטריצר

| --- | --- |
אין תמונה חופשית
 לידה:  1974 (בן 51 בערך) ישראל 
 מקום לימודים:  אוניברסיטת תל אביב (2000)  מכון ויצמן למדע 
 מוסדות:  אוניברסיטת תל אביב אפלייד מטיריילס
 פרסים והוקרה:  פרס וולף לפיזיקה (2020) 
 
רפי (רפאל) ביסטריצר (נולד בשנת 1974 בישראל) הוא פיזיקאי ישראלי, פרופסור חבר בבית הספר לפיזיקה ואסטרונומיה באוניברסיטת תל אביב ובעבר מנהל קבוצת אלגוריתמים בחברת אפלייד מטיריאלס. הוא חתן פרס וולף לפיזיקה לשנת 2020, יחד עם פבלו חריו-אררו ואלן מקדונלד, על "עבודתם החלוצית בתאוריה וניסוי של גרפן דו-שכבתי מסובב" (Twisted Bilayer Graphene). עבודתם הייתה מהפכנית ביותר אשר הציבה את עצמה כאחת התגליות החשובות בפיזיקה של מצב מוצק בעשורים האחרונים. הם גילו, דרך חיזוי תאורטי וניסויים פורצי דרך, שבזווית פיתול ספציפית, המכונה "זווית הקסם" (Magic Angle), החומר מציג תכונות אלקטרוניות יוצאות דופן. הם גילו כי מבנה הפסים של החומר המתקבל תלוי בצורה ניכרת בזווית שבין שכבות הגרפן ואיתרו את הזווית שבה האינטראקציות האלקטרוניות חשובות מאוד.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רפי ביסטריצר הוא בנו של פרופ' צבי ביסטריצר, לשעבר מנהל מחלקת הילדים בבית החולים אסף הרופא.
שירת בצה"ל בשייטת הצוללות. בשנת 2000 קיבל תואר ראשון בפיזיקה מאוניברסיטת תל אביב, בשנת 2003 קיבל תואר שני בפיזיקה ובשנת 2007 קיבל את תואר הדוקטור בפיזיקה - שניהם ממכון ויצמן למדע. עבר לארצות הברית לצורך פוסט-דוקטורט באוניברסיטת טקסס באוסטין, תחת הנחייתו של פרופ' אלן מקדונלד, ושם עסק במחקר בפיזיקה תאורטית של שכבות גרפן בעיקר בגרפן דו-שכבתי מסובב (אחד ביחס לשני). חישוביהם העלו שבסידור של שתי יריעות גרפן זו על זו, בזווית של כ- 1.1 מעלות זו ביחס לזו (זווית שזכתה לכינוי "זווית הקסם"), החומר יהפוך למוליך-על. מאמרם של מקדונלד וביסטריצר בנושא זה שימש בהמשך בסיס למחקריו של פבלו חריו-אררו ב-MIT, שהראו בניסוי את נכונות החישובים והיוו פריצת דרך בתחום הגרפן הדו-שכבתי. המאמר קיבל ציטוטים רבים וממשיך להיות מצוטט עד רגע זה.
העבודה התאורטית הביאה ליצירת ענף מחקר שלם ענק וחדש, המכונה Twistronics, שעוסק בשליטה בתכונות של חומרים דרך שינוי הזווית בין שכבותיהם. המחקר לא רק תרם להבנה של פיזיקה בסיסית אלא גם נוגע בתחומים טכנולוגיים, כמו פיתוח חומרים למחשוב קוונטי, רכיבים אלקטרוניים חדשים ומוליכים-על לשימושים יישומיים. היכולת לשלוט על תכונות החומר באמצעות שינויים גאומטריים (כמו פיתול) פתחה אופקים חדשים לגמרי בפיזיקה של חומרים. המחקר מדגיש עד כמה אינטראקציות קוונטיות בין חלקיקים יכולות להוביל להתנהגות לא צפויה, ופותח פתח לגילוי חומרים עתידיים עם תכונות שלא נצפו בעבר.
בעבור מחקר זה, ביסטריצר זכה בפרס וולף היוקרתי, הפרס שני בחשיבותו לפרס נובל, פיזיקאים רבים וגדולים זכו בעבר בפרס זה בנושאים חשובים ביותר בפיזיקה של ימנו כדוגמת; לוקליזציית אנדרסון, הפיזיקה של תורת חבורות לא אבלית, מוליכות על ומשוואת גינזבורג לנדאו, אפקט אהרונוב בוהם ופאזת ברי, קווזי גבישים, גילוי ההיגס ועוד.
במרץ 2011 שב לישראל והצטרף לחברת אספקט הדמיה, שבה עבד כפיזיקאי והוביל צוות מחקר ופיתוח בראולוגיה. בשנת 2013 עבר לחברת מדטרוניק כמנהל קבוצת הפיזיקה. בשנים 2015–2020 עבד בחברת אפלייד מטיריאלס כמנהל קבוצה העוסקת באלגוריתמים של ראייה ממוחשבת ולמידת מכונה, ובשנת 2020 מונה לפרופסור חבר בבית הספר לפיזיקה באוניברסיטת תל אביב.
בשנת 2024 פורסם כי ביסטריצר היה מועמד לקבלת פרס נובל בפיזיקה (רשימה המכילה מספר מועט ביותר של פיזיקאים), אך לבסוף לא זכה .
חיים אישיים

מתגורר בשכונת כפר גנים בפתח תקווה.
הערות שוליים

↑  רפי ביסטריצר, באתר קרן וולף
↑  איתן אוקסנברג, "זווית הקסם" שמשגעת את הפיזיקאים, במדור "חדשות מדע" באתר של מכון דוידסון לחינוך מדעי, 4 במרץ 2019
↑  מדען מאוניברסיטת תל אביב מככב ברשימה המנסה לנבא את הזוכים בנובל הבא, באתר www.tau.ac.il
↑  ד"ר רפי ביסטריצר מכפ"ג– זוכה פרס וולף, באתר "פיתה", 14 בינואר 2020
פרס אמי לבידור בפריים טיים לתוכנית המערכונים הטובה ביותר

| --- | --- |
 מדינה:  ארצות הברית
 הגוף המעניק:  האקדמיה לאמנויות ומדעי הטלוויזיה
 תקופת הפרס:  2015–הווה (כ־10 שנים)
 
פרס אמי לבידור בפריים טיים לתוכנית המערכונים הטובה ביותר הוא פרס המוענק לתוכנית המערכונים הטובה ביותר של השנה. הפרס ניתן למפיקי הסדרה.
היסטוריה

בשנת 2015 הופרדה קטגוריית תוכנית המגוון הטובה ביותר לשתי קטגוריות - תוכנית האירוח הטובה ביותר ותוכנית המערכונים הטובה ביותר.
שיאני מועמדויות וזכיות > זכיות

6 זכיות: סאטרדיי נייט לייב
שיאני מועמדויות וזכיות > מועמדויות

10 מועמדויות: סאטרדיי נייט לייב
6 מועמדויות: היסטוריה שתויה
4 מועמדויות: פורטלנדיה ומצחיקה בשחור
3 מועמדויות: Documentary Now!
2 מועמדויות: בבית עם איימי סדריס, אני אוהבת אותך אמריקה, איימי שומר, Key & Peele, המופע של טרייסי אולמן והשבוע שעבר עם ג'ון אוליבר
הערות שוליים

↑  Nominees / Winners, Television Academy (באנגלית)
צ'סטר ארתור

| --- | --- |
 מדינה:  ארצות הברית 
 השכלה:  יוניון קולג'  State and National Law School 
 צאצאים:  Chester Alan Arthur II, William Lewis Herndon Arthur, Ellen Herndon Arthur 
 השתייכות:  הצבא האמריקני הצבא האמריקני
 תקופת הפעילות:  1860–1853)   (1895 – 1861)
 דרגה:   בריגדיר גנרל
 תפקידים בשירות
 מפקד הבריגדה השנייה של המיליציה הניו יורקית (מלחמת האזרחים האמריקנית)
 פעולות ומבצעים
 מלחמת האזרחים האמריקנית 
 
צֶ'סְטֶר אֵלֶן אַרְתוּר (באנגלית: Chester Alan Arthur‏; 5 באוקטובר 1829 – 18 בנובמבר 1886) היה עורך דין, פוליטיקאי אמריקאי ונשיאה ה-21 של ארצות הברית. הוא ירש את הנשיא ג'יימס גרפילד לאחר הירצחו. ארתור הצליח להתגבר על מוניטין שלילי שצבר בהיותו איש מנגנון מפלגתי מטעם המפלגה הרפובליקנית בניו יורק. הוא עלה לשלטון ותמך בהנהגת רפורמה בשירות הציבורי. תמיכתו בחוק והאכיפה הנמרצת שהוביל נחשבת לנושא המרכזי במהלך כהונתו.
ארתור נולד בוורמונט, אולם גדל בניו יורק והיה עורך דין בניו יורק סיטי. הוא לחם במלחמת האזרחים האמריקנית מטעם המיליציה של ניו יורק. לאחר מכן, הקדיש את זמנו לפוליטיקה בתוך המפלגה הרפובליקנית והתקדם במהירות במנגנון המפלגתי כמקורב לסנאטור רוסקו קונקלינג. הנשיא יוליסס ס. גרנט מינה אותו ב-1871 לתפקיד גובה המכס בניו יורק, תפקיד יוקרתי וחשוב. הוא תמך ב"סיעת האיתנים", שתמכה במינויים פוליטיים. ב-1878, פיטר אותו הנשיא רתרפורד הייז כחלק מתוכנית לבצע רפורמה במערכת המינויים הממשלתית בניו יורק. לאחר שגרפילד נבחר להיות המועמד הרפובליקני לנשיאות ב-1880, מונה ארתור לסגנו כדי לאזן אותו.
לאחר חצי שנה בתפקיד, נרצח גרפילד וארתור מונה במקומו. להפתעת מבקריו, הסכים ארתור להנהיג רפורמה בשירות הציבורי, אותה רפורמה שהובילה לפיטוריו מתפקיד גובה המכס. הוא אכף חוקים באופן נוקשה והטיל וטו על חוקים בזבזניים. ארתור נאבק אל מול השחיתות השלטונית בממשל הפדרלי בדומה לקודמיו גרפילד, רתרפורד הייז ויוליסס ס. גרנט. מוסדות פיקוח שהסדיר על הממשל הביאו לכך שבתוך שלושה עשורים מנשיאותו רק עשרה אחוזים מכלל המינויים הממשלתיים בממשל הפדרלי נעשו על בסיס קשרים פוליטיים פנימיים. הוא ארגן מחדש את הצי, אולם לא ניצל את העודף בתקציב שנצבר מאז מלחמת האזרחים.
בגלל בריאותו המידרדרת, לא ניסה ארתור להיבחר מחדש ב-1884, ופרש לאחר מכן. נטען שאף אדם לא מונה לנשיאות כשהוא שנוא כמו ארתור, אולם עזב את התפקיד כשהוא מכובד כל כך. אף על פי שבריאותו המידרדרת וחושיו הפוליטיים הובילו לכך שהיה פחות פעיל מנשיא מודרני, רבים טענו שהיה נשיא טוב, שהצליח לשמור על יציבות בתקופתו. לאחר מותו נטען שלא הזניח אף תפקיד ולא הוביל את המדינה בנתיבים הרפתקניים. מארק טוויין כתב עליו שיהיה קשה לנצח את הממשל של ארתור. במהלך המאות העשרים והעשרים ואחת, אין לו מוניטין רב בקרב הציבור.